cyanic-selkie/wikianc huggingface dataset:
อภิษฎา เครือคงคา
ประวัติ
ขณะเรียนอยู่ที่มหาวิทยาลัยรังสิต อภิษฎามีชื่อเสียงจากการเป็นนางแบบบนเวทีจริงและนางแบบนิตยสาร และเป็นนางแบบทางอินเทอร์เน็ต หรือทื่เรียก "เน็ตไอดอล" ด้วย โดยได้รับกล่าวขานว่ามีผมสวย เพราะขณะนั้นเธอยืดผมตรง และทำให้การยืดผมได้รับความนิยมในประเทศไทยมากขึ้น ต่อมา เธอได้แสดงผลงานแสดงมิวสิกวิดีโอเพลง "เธอเป็นคนอย่างนี้ ตั้งแต่เมื่อไหร่" ของวง PINK ที่เดี๋ยวนี้เลิกวงไปแล้ว ซึ่งทำให้เธอได้รับความนิยมอย่างรวดเร็ว จึงได้แสดงมิวสิกวิดีโอเพลง "อย่าบอกว่ารักเขา" ของ อ้อน ในเวลาไล่เลี่ยกันอีก และก็ทำให้เธอเป็นที่จดจำอย่างรวดเร็ว เธอจึงได้เข้าวงการบันเทิงจริง ๆ ครั้งแรกด้วยการแสดงเป็นนางเอกละครโทรทัศน์เรื่อง "ยายตัวแสบกับนายทรนง" ซึ่งออกอากาศทางช่อง 3 ใน พ.ศ. 2545 และเธอก็ได้แสดงภาพยนตร์หลายเรื่องตามมาด้วย
เธอได้รับความนิยมมากขึ้นอีก เมื่อถ่ายภาพสวมใส่ชุดว่ายน้ำลงนิตยสาร Mars ซึ่งเป็นที่กล่าวขานมากเป็นประวัติการณ์ โดยเธอให้สัมภาษณ์ว่า "...ถามว่าโป๊ไปไหม ก็มีบางภาพที่ยอมรับว่าแรงไปค่ะ...ถือเป็นประสบการณ์แล้วกันค่ะ อย่าใช้คำว่าเสียรู้เลย...มันอยู่ที่มุมกล้อง มันก็ไม่ได้น่าเกลียด บางคนบอกว่าสวยดี ถึงจะดูโป๊แต่หน้าเราไม่ได้เชิญชวน ยิ้มปกติค่ะ" นิตยสาร เปรียว จึงเชิญเธอให้ถ่ายแบบชุดว่ายน้ำที่เกาะมัลดีฟส์ในเวลาต่อมาอีกด้วย
หลังจากแสดงละครโทรทัศน์ได้พักหนึ่ง เธอจึงเลิกสังกัดกับบริษัทใด ๆ เป็นการประจำ โดยเธอกล่าวว่า "...ไอซ์ยืนยันและมั่นใจเลยว่า ยังไงก็ไม่เป็นเด็กช่องไหนแน่นอน ที่ผ่านมาก็มีบ้างมาคุย...แต่เราเป็นคนเอาแต่ใจ อยากทำอะไรก็ทำ เลยไม่เหมาะกับการมีสังกัด..." ต่อมา เธอได้เป็นดีเจ หรือ นักจัดรายการวิทยุอีกอาชีพหนึ่งด้วย
อภิษฎายืนยันถึงภาพลักษณ์ตนเองว่า "...เป็นคนอ่อนโยน คือ ไม่ใช่คนแรงอย่างภาพที่เห็น อยากให้มองมุมลึก ๆ จริง ๆ ไอซ์ก็เป็นผู้หญิงธรรมดาคนนึงนี่แหละ..."
ปัจจุบันเธอแต่งงานกับสามีชาวฝรั่งเศส และมีบุตรสาว 1 คน ชื่อว่า เลอา เกิดเมื่อวันที่ 10 มกราคม พ.ศ. 2566
มาร์ก แอนโทนี (นักร้อง)
มาร์ก แอนโทนี (Marc Anthony) เกิดเมื่อวันที่ 16 กันยายน ค.ศ. 1968 เป็นนักร้อง-นักแต่งเพลง นักแสดงและโปรดิวเซอร์ จากข้อมูลของหนังสือกินเนสบุ๊ก แอนโทนีเป็นศิลปินแนวทรอปิคอลซัลซาที่มียอดขายมากที่สุดตลอดกาล เขาได้รับรางวัลแกรมมี 5 ครั้ง และมียอดขายอัลบั้มมากกว่า 10 ล้านชุดทั่วโลก เขามีเพลงฮิตละตินซัลซาและบัลลาดมากมาย แอนโทนีแสดงเดี่ยวซัลซาครั้งแรกที่เมดิสันสแควร์การ์เดน ซึ่งขายตั๋วได้หมดทุกที่นั่ง แอนโทนีได้รับรางวัล Congressional Hispanic Caucus Institute ในปี 2009 เขาได้รับรางวัลความสำเร็จสูงสุด
220 สติเฟเนีย
220 สติเฟเนีย (220 Stephania) เป็นดาวเคราะห์น้อยในแถบดาวเคราะห์น้อย
ตายโหง ตายเฮี้ยน
ตายโหงตายเฮี้ยน หรือ ตายโหง 2 เป็นภาพยนตร์ไทยแนวสยองขวัญ สร้างโดยพระนครฟิลม์ กำกับโดย พจน์ อานนท์, ธนดล นวลสุทธิ์, ธรรมนูญ สกุลบูรณ์ถนอม, อชิร นกเทศ เป็นภาคต่อของภาพยนตร์เรื่อง "ตายโหง" ซึ่งเป็นภาพยนตร์ที่นำข่าวหน้าหนึ่งจากเรื่องที่เกิดขึ้นจริงทั้ง 4 เรื่องมาทำเป็นภาพยนตร์ 4 เรื่องสยอง 4 โศกนาฏกรรม จากข่าวหน้า 1 สู่แผ่นฟิล์ม มีกำหนดเข้าฉาย 6 กุมภาพันธ์ พ.ศ. 2557
โจ คอนสแตนติโน
โจ คอนสแตนติโน (Joe Constantino) นักมวยสากลชาวฟิลิปปินส์ สถิติการชก 19 ครั้ง ชนะ 5 (น็อค 1) แพ้ 14
ประวัติ
คอนสแตนติโนเริ่มชกมวยครั้งแรกเมื่อ 1 กันยายน พ.ศ. 2531 ชนะน็อค มาร์เชียล โกเซนเต ยกแรก ก่อนที่จะชกแพ้คะแนนแมนนี่ เมลชอร์ ในการชกครั้งถัดมา คอนสแตนติโนขึ้นชกชนะรวดอีก 3 ครั้งก็ได้ไปชิงแชมป์เงารุ่นมินิมัมเวท IBF เมื่อ 30 มกราคม พ.ศ. 2533 ชนะน็อค มาซาฮารุ คาวากามิ ยก 2 ที่ ญี่ปุ่น จากนั้น ก็ได้ชิงแชมป์โลกรุ่นเดียวกันนี้เมื่อ 14 มิถุนายน พ.ศ. 2533 ซึ่งคอนแสตนติโนเป็นฝ่ายแพ้คะแนนฟ้าลั่น ลูกมิ่งขวัญไป หลังจากชิงแชมป์โลกไม่สำเร็จ คอนสแตนติโนไปชกนอกรอบที่เกาหลีใต้ แพ้น็อค โอห์ กวางซู ยก 3 แล้วไปเสียแชมป์เงาที่อินโดนีเซีย แพ้น็อค ฮุสนี เรย์ ยก 10 เมื่อ 8 มิถุนายน พ.ศ. 2534
เลดีส์โค้ด
เลดีส์โค้ด (레이디스 코드; Ladies' Code) เป็นเกิร์ลกรุปเกาหลีใต้ ที่ก่อตั้งโดยค่ายโพลาริสเอนเตอร์เทนเมนต์ในปี ค.ศ. 2013 ประกอบด้วยสมาชิกจำนวนห้าคนคือ แอชลีย์, รีเซ, โซจ็อง, ซูนี และอึนบี พวกเธอเปิดตัวในมินิอัลบัมชุดโค้ด#01 โดยมีเพลงนำคือ "แบดเกิร์ล" ซึ่งเปิดตัว ณ วันที่ 7 มีนาคม ค.ศ. 2013
เมื่อวันที่ 3 กันยายน ค.ศ. 2014 รถตู้ของวงประสบอุบัติเหตุ ทำให้อึนบีเสียชีวิตในที่เกิดเหตุ สี่วันถัดมา รีเซที่ได้รับบาดเจ็บสาหัสจากเหตุการณ์ดังกล่าว ก็เสียชีวิตไปอีกหนึ่งคน ส่วนสมาชิกที่เหลือได้รับการรักษาจนปลอดภัย
20 ปี คาราบาว เรื่องราวของคน ดนตรี และเขาควาย
20 ปี คาราบาว เรื่องราวของคน ดนตรี และเขาควาย เป็นการจัดคอนเสิร์ตใหญ่เนื่องในโอกาสครบรอบ 20 ปีของวงคาราบาว เมื่อวันศุกร์ที่ 21 และวันเสาร์ที่ 22 กุมภาพันธ์ พ.ศ. 2546 ณ ห้องเพลนนารีฮอลล์ ศูนย์การประชุมแห่งชาติสิริกิติ์ ซึ่งเป็นการกลับมารวมตัวอีกครั้งของสมาชิกวงคาราบาวยุคคลาสสิกไลน์อัพ และเป็นครั้งแรกที่แสดงร่วมกับสมาชิกวงในยุคปัจจุบัน พร้อมด้วยวงดนตรีออเคสตร้ากว่า 40 ชีวิต ตลอดการแสดง โดยแสดงทั้งหมด 3 รอบ คือ 19.30 น. วันที่ 21 กุมภาพันธ์, 14.00 น. วันที่ 22 กุมภาพันธ์ และ 19.30 น. วันที่ 22 กุมภาพันธ์ บัตรราคา 800, 1500 และ 2,000 บาท เริ่มจำหน่ายบัตรตั้งแต่วันศุกร์ที่ 24 มกราคม ปีเดียวกัน ผ่านทางไทยทิคเก็ตมาสเตอร์
รูปแบบการแสดง
คอนเสิร์ตฉลอง 20 ปี คาราบาว มีชื่อเต็มว่า 20 ปี คาราบาว เรื่องราวของคน ดนตรี และเขาควาย เดิมทางวงคาราบาวกำหนดจะจัดแสดงภายในปี พ.ศ. 2544 ซึ่งตรงกับอายุ 20 ปีของวง แต่เนื่องจากทางวงยังมีภารกิจต่างๆ รวมถึงธุรกิจเครื่องดื่มชูกำลัง คาราบาวแดง จึงเลื่อนมาแสดงคอนเสิร์ตครั้งนี้ในต้นปี พ.ศ. 2546 โดยมี แมทชิ่ง เอ็นเตอร์เทนเมนท์ ของ สมชาย ชีวสุทธานนท์ เป็นผู้จัดคอนเสิร์ต และชนินทร์ โปสาภิวัฒน์ แห่ง นินจารีเทิร์น เป็นโปรเจ็กต์ไดเร็กเตอร์ มีผู้สนับสนุนการจัดคอนเสิร์ต คือ เบียร์ช้าง, คาราบาวแดง , เป๊ปซี่ และ ได้รับเกียรติจากศิลปินท่านอื่น ๆ อาทิ พงษ์เทพ กระโดนชำนาญ และ พงษ์สิทธิ์ คำภีร์ มาเป็นแขกรับเชิญร่วมแสดงด้วย
บรรยากาศการแสดงสดครั้งนี้ เป็นการแสดงภายในร่ม เช่นเดียวกับคอนเสิร์ตคนคาราบาว เมื่อปี พ.ศ. 2534 โดยทางผู้จัดมีความตั้งใจจะให้ผู้เข้าชมหรือแฟนเพลงคาราบาวทุกรุ่น ได้ร่วมจารึกและจดจำกับตำนานวงดนตรีเพื่อชีวิตที่ยิ่งใหญ่ อันสืบเนื่องมาจากคอนเสิร์ตทำโดยคนไทย เหตุการณ์ประวัติศาสตร์ทางดนตรีกลางแจ้งในต้นปี พ.ศ. 2528 ซึ่งกลายเป็นภาพที่ยังคงอยู่ในความทรงจำ และเป็นตำนานเล่าขานไม่รู้จบ โดยมีการฉายวิดีโอคอนเสิร์ตทำโดยคนไทย รวมทั้งนิทรรศการเรื่องราวของคาราบาวตลอดระยะเวลา 20 ปีที่ผ่านมาหน้างานอีกด้วย
ความพิเศษของคอนเสิร์ตอยู่ที่ความอลังการของงานสร้าง โดยมีวงดนตรีออเคสตร้ากว่า 40 ชิ้นภายใต้การอำนวยเพลงของ สราวุธ เลิศปัญญานุช มาบรรเลงร่วมกับวงคาราบาวตลอดการแสดง ด้วยระบบเสียงที่ดีที่สุดและลีลาการแสดงที่ไม่เคยสัมผัสมาก่อน ซึ่งเล็ก - ปรีชา ชนะภัย รับหน้าที่กำกับดนตรี ในส่วนของเทคนิคภาพ มีการฉายภาพเรื่องราว 20 ปีของวงคาราบาว เทียบกับเหตุการณ์ประวัติศาสตร์ในแต่ละปีไว้ตอนเปิดการแสดง และ ภาพยนตร์ประกอบเพลง เรฟูจี, ทับหลัง และ เจ้าตาก 3 เพลงรวมกันในแบบพาโนรามา จากการกำกับภาพของ สุรัสวดี เชื้อชาติ อดีตนักร้องนาม มาม่า บลูส์ และผู้กำกับภาพยนตร์โฆษณาเครื่องดื่มชูกำลัง คาราบาวแดง ซึ่งถือได้ว่าเป็นไฮไลต์สำคัญของการแสดงที่น่าประทับใจ
สมาชิกวงคาราบาวที่มารวมตัวครั้งนี้มีทั้งสมาชิกยุคคลาสสิกไลน์อัพและสมาชิกยุคปัจจุบัน รวมทั้งหมดจำนวน 11 คน ขาดเพียง อ.ธนิสร์ ศรีกลิ่นดี ที่ติดธุระสำคัญที่ประเทศญี่ปุ่น โดยทางวงได้มอบหมายให้สมาชิกยุคหลังมารับหน้าที่แทนคนที่ขาด คือ อ้วน - ธนะสิทธิ์ พันธุ์พงษ์ไทย โดยอ้วนมีเวลาฝึกซ้อมแซกโซโฟนเพียง 3 วันก่อนการแสดงเท่านั้น ทั้งนี้ทางวงได้นำเสนอบทเพลงตั้งแต่อัลบั้มชุดแรกจนถึงอัลบั้มชุดนักสู้ผู้ยิ่งใหญ่ รวมถึง เพลงไม่มีวันตาย ที่ทางวงแต่งขึ้นและเรียบเรียงใหม่เพื่อการแสดงสดครั้งนี้โดยเฉพาะ
สำหรับผู้ที่ซื้อบัตรชมคอนเสิร์ตราคา 1,500 บาท และ 2,000 บาท จะได้รับของที่ระลึกอภินันทนาการ คือ ซีดีรอมบรรจุเนื้อเพลงและคอร์ดกีต้าร์ โดยผ่านการตรวจสอบความถูกต้องเรียบร้อยจากวงคาราบาว
ในบรรดาผู้ชมคอนเสิร์ต 20 ปี คาราบาว มีบุคคลสำคัญและดารานักแสดงเข้าร่วมชม อาทิ ฉัตรชัย เปล่งพานิช, สินจัย เปล่งพานิช , ศรัณยู วงษ์กระจ่าง , หัทยา วงษ์กระจ่าง และ กร ทัพพะรังสี ซึ่งเป็นแขกรับเชิญกิตติมศักดิ์บนเวทีคอนเสิร์ตด้วย
ภายหลังได้มีการนำเทปคอนเสิร์ตดังกล่าว รวมทั้งเบื้องหลังการแสดง มาจัดจำหน่ายในรูปแบบ เทปคลาสเซ็ท, ซีดี , วีซีดี คอนเสิร์ต และ วีซีดี คาราโอเกะ โดยทาง วอร์นเนอร์ มิวสิก ไทยแลนด์ มีการบันทึกภาพและเสียงจากคอนเสิร์ตอย่างพิถีพิถันและประณีตที่สุด โดยใช้ทีมงานกว่า 100 ชีวิต กล้องบันทึกภาพกว่า 20 ตัว และ ทีมบันทึกเสียงจากประเทศฮ่องกง เพื่อให้ภาพประวัติศาสตร์มีความคมชัด สมบูรณ์แบบ และประทับใจแฟนเพลงมากที่สุด
ความในใจจากสมาชิกวงคาราบาว
ความยิ่งใหญ่ของควายเฒ่า ที่ถูกบันทึกไว้ในประวัติศาสตร์ดนตรีเมืองไทย...
ผมชอบมาก
ผมชินกับชีวิตนักดนตรี และไม่อยากเลิกเล่นดนตรี ถ้ามีกำลังที่จะทำได้ ผมอยากเล่นดนตรีไปเรื่อย ๆ
เพื่อเป็นสิ่งที่ดีให้กับแฟน ๆ คาราบาว
ตราบใดที่ท่านยังฟังเพลงของพวกเรา พวกเราจะอยู่เคียงข้างท่านด้วยเพลงของพวกเราตลอดไป
ขอให้เราพบกันอีกในคอนเสิร์ตครั้งต่อไป จนกว่าจะหมดลมหายใจ
ด้วยความเคารพรัก
20 กว่าปีของคาราบาวมันเป็นการเดินทางที่ยาวนาน และเป็นตำนานหนึ่งของวงดนตรีเมืองไทย
ดีใจที่ได้มีการรวมกันครั้งนี้
ดีใจและภูมิใจในคอนเสิร์ต 20 ปี ครั้งนี้ที่ได้ร่วมเล่น
รู้สึกครั้งแรกคือดีใจมากเพราะตลอด 2 ปีที่อยู่กับวงนี้ยังไม่เคยมีคอนเสิร์ตใหญ่ ๆ อย่างนี้เลย
แต่ความรู้สึกต่อมาคือ วิตกกังวลเพราะผมต้องทำหน้าที่แทน อ.ธนิสร์ ซึ่งอยู่ที่ญี่ปุ่น
ขลุ่ยที่ผมเป่ามา 1 ปีเต็มนั้นยังไม่ได้เท่าขี้เล็บของอาจารย์เลย
ขอขอบคุณ ป๋าแอ๊ด, ป๋าดุก , พี่เล็ก , พี่รี่ , พี่หมี , พี่น้อง , ป๋าโก้ , พี่อ๊อด มาก ๆ ครับบบบ.....
มีความสุขที่ได้ร่วมเล่นคอนเสิร์ตกับคาราบาว 20 ปี ด้วยความจริงใจ
ฝากคาราบาวไว้ในความรู้สึกของทุกท่าน พวกเราจะทำเพลงต่อไปเรื่อย ๆ จนกว่าจะตายในหน้าที่
ดีใจมากที่ได้เล่นคอนเสิร์ต 20 ปี กับพวกพี่ ๆ ทุกคนครับ พวกพี่ ๆ คืออาจารย์ของผมครับ
ปิยพันธุ์ นิมมานเหมินท์
ปิยพันธุ์ นิมมานเหมินท์ สมาชิกวุฒิสภาไทย ชุดที่ 12 อดีตกรรมการตรวจเงินแผ่นดิน อดีตสมาชิกวุฒิสภาแบบสรรหา (ชุดปี 2554) และอดีตอธิบดีกรมบัญชีกลาง เกิดเมื่อวันที่ 8 มิถุนายน พ.ศ. 2492 เป็นบุตรของนายพิสุทธิ์ นิมมานเหมินท์ กับหม่อมราชวงศ์พันธุ์ชมพูนุท นิมมานเหมินท์ (สกุลเดิม ทองแถม)
การศึกษา
ปิยพันธุ์ นิมมานเหมินท์ จบการศึกษาบัญชีบัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย เมื่อปี พ.ศ. 2515 ปริญญาโทด้านรัฐประศาสนศาสตร์ จากมหาวิทยาลัยเพนซิลเวเนียสเตต (สหรัฐอเมริกา) ในปี พ.ศ. 2517 และปริญญาตรีนิติศาสตรบัณฑิต จากมหาวิทยาลัยธรรมศาสตร์ ปี พ.ศ. 2529
นอกจากนั้นยังผ่านการศึกษาอบรมจากวิทยาลัยป้องกันราชอาณาจักร (วปอ.) รุ่นที่ 42 ปี พ.ศ. 2542
การทำงาน
ปิยพันธุ์ นิมมานเหมินท์ เริ่มรับราชการในสังกัดกระทรวงการคลัง เคยดำรงตำแหน่งผู้ช่วยปลัดกระทรวงการคลัง ในปี พ.ศ. 2538 เป็นรองอธิบดีกรมธนารักษ์ ในปี พ.ศ. 2539 เป็นหัวหน้าผู้ตรวจราชการกระทรวงการคลัง ในปี พ.ศ. 2543 จากนั้นปี พ.ศ. 2548 ได้รับตำแหน่งปลัดกระทรวงการคลัง และอธิบดีกรมบัญชีกลางในปีถัดมา จนเกษียณอายุราชการในปี พ.ศ. 2552
ปิยพันธุ์ เป็น กรรมการนโยบายตำรวจแห่งชาติผู้ทรงคุณวุฒิ ในปี พ.ศ. 2551 - 2552 เคยเป็นกรรมการธนาคารนครหลวงไทย เป็นประธานกรรมการธนาคารอาคารสงเคราะห์
ในปี พ.ศ. 2554 ปิยพันธุ์ นิมมานเหมินท์ ได้รับการสรรหาให้ดำรงตำแหน่งสมาชิกวุฒิสภาด้วย ต่อมาในปี พ.ศ. 2557 ได้รับโปรดเกล้าฯ แต่งตั้งเป็นกรรมการตรวจเงินแผ่นดินเมื่อวันที่ 25 กันยายน พ.ศ. 2557
ในปี พ.ศ. 2562 ได้รับแต่งตั้งเป็นสมาชิกวุฒิสภา และมีบทบาทในการเป็นกรรมาธิการวิสามัญพิจารณาศึกษาร่างพระราชบัญญัติงบประมาณรายจ่ายประจำปีงบประมาณ พ.ศ. 2563
สไกป์
สไกป์ (Skype) โปรแกรมสำหรับคุยโทรศัพท์ คุยแบบวิดีโอ หรือส่งข้อความผ่านอินเทอร์เน็ต (VoIP) ก่อตั้งโดย Niklas Zennström และ Janus Friis ทั้งสองเป็นชาวสวีเดนผู้สร้าง คาซา (KaZaA) สำนักงานใหญ่ของสไกป์อยู่ที่เมืองลักเซมเบิร์ก โดยมีสำนักงานอยู่ที่ลอนดอนและทาลลินน์ สไกป์เป็นที่นิยมเนื่องจากความสามารถของโปรแกรม ที่คุณภาพเสียงชัดเจนและไม่เสียค่าใช้จ่าย ถ้าใช้คุยกันผ่านทางคอมพิวเตอร์ ผู้ใช้สไกป์สามารถโทรเข้าโทรศัพท์อื่นได้ โดยเสียค่าใช้จ่ายเพิ่มเติมผ่านทาง สไกป์เอาต์ นอกจากนี้สไกป์สามารถใช้สำหรับรับโทรศัพท์จากโทรศัพท์ทั่วไป และรับฝากข้อความได้
วันที่ 12 กันยายน พ.ศ. 2548 อีเบย์ได้ประกาศซื้อบริษัทและซอฟต์แวร์ของสไกป์ ด้วยมูลค่าประมาณ 1 แสนล้านบาท ($US 2.6 พันล้าน) โดยวันที่ 18 ตุลาคม ปีเดียวกันได้ทำการซื้ออย่างสมบูรณ์
ปีพ.ศ. 2554 (ค.ศ. 2011) ไมโครซอฟท์ เข้าซื้อกิจการของ Skype เป็นเงิน 8,500 ล้านดอลลาห์สหรัฐ โดยสำนักงานใหญ่ของ Microsoft Skype Division อยู่ที่ประเทศลักเซมเบิร์ก
คุณสมบัติ
สไกป์สามารถใช้งานได้ในหลายระบบปฏิบัติการ ทั้งบนเดสก์ท็อป (Desktop) : Windows, Mac OS X and Linux
บนโทรศัพท์มือถื่อ (Mobile) และ แท็บแล็ต (Tablet) : Android, iOS , Windows 10 Mobile และบนอุปกรณ์อื่น ๆ : Xbox , Amazon Alexa device
การห้ามใช้งาน
กฎหมายและข้อกำหนดได้ถูกยกขึ้นโดยทางองค์กร รัฐบาล หรือทางระบบโรงเรียนบางแห่งได้ป้องกันการใช้งานสไกป์ ด้วยเหตุผลที่ว่า ความปลอดภัยทางความมั่นคงของประเทศ และความมั่นคงของระบบเศรษฐกิจ
โทนี่ โจนส์
โทนี่ โจนส์ (Tony Jones) นักมวยสากลชาวออสเตรเลีย เกิดเมื่อ 12 เมษายน พ.ศ. 2508 ที่เพิร์ธ สถิติการชก 25 ครั้ง ชนะ 18 (น็อค 11) แพ้ 7
สิ่งประดิษฐ์
สิ่งประดิษฐ์ เป็นอุปกรณ์ วิธีการ องค์ประกอบหรือกระบวนการที่ไม่เหมือนอย่างอื่นหรือแปลกใหม่ กระบวนการสิ่งประดิษฐ์เป็นกระบวนการภายในกระบวนการวิศวกรรมโดยรวมและการพัฒนาผลิตภัณฑ์ สิ่งประดิษฐ์การเป็นการปรับปรุงเครื่องจักรหรือผลิตภัณฑ์หรือกระบวนการใหม่สำหรับการสร้างวัตถุหรือผลลัพธ์อย่างหนึ่งก็ได้ งานดังกล่าวเป็นสิ่งใหม่และไม่ชัดเจนแก่ผู้อื่นที่มีทักษะในสาขาเดียวกัน ผู้ประดิษฐ์สิ่งประดิษฐ์เรียกว่า นักประดิษฐ์
สิ่งประดิษฐ์ดังกล่าวสามารถจดสิทธิบัตรได้ สิทธิบัตรเป็นการคุ้มครองสิทธิในทรัพย์สินทางปัญญาของนักประดิษฐ์ตามกฎหมาย และรับรองว่าสิ่งประดิษฐ์ตามอ้างนั้นเป็นสิ่งประดิษฐ์จริงตามกฎหมาย กฎและข้อกำหนดสำหรับการจดสิทธิบัตรสิ่งประดิษฐ์แตกต่างกันได้ตามประเทศ และกระบวนการได้มาซึ่งสิทธิบัตรนั้นมักมีค่าใช้จ่ายสูง
อีกความหมายหนึ่งของสิ่งประดิษฐ์ คือ สิ่งประดิษฐ์ทางวัฒนธรรม ซึ่งเป็นชุดพฤติกรรมทางสังคมที่เป็นประโยชน์อย่างนวัตกรรมที่บุคคลรับมาและส่งต่อให้ผู้อื่น สิ่งประดิษฐ์มักเป็นองค์ประกอบสำคัญของความคิดสร้างสรรค์ทางศิลปะและการออกแบบ
เซอจาระฮ์เมอลายู
เซอจาระฮ์เมอลายู (Sejarah Melayu, سجاره ملايو) มีชื่อดั้งเดิมว่า ซูลาลาตุซซาลาติน (Sulalatus Salatin, ) เป็นวรรณกรรมประวัติศาสตร์ที่ผ่านการแต่งให้สวยงาม (romanticised) เกี่ยวกับต้นกำเนิด วิวัฒนาการ และการล่มสลายของรัฐสุลต่านมะละกา ผลงานนี้แต่งขึ้นในช่วงใดช่วงหนึ่งของคริสต์ศตวรรษที่ 15 ถึง 16 โดยถือเป็นวรรณกรรมและผลงานทางประวัติศาสตร์ที่ดีที่สุดชิ้นหนึ่งในภาษามลายู
ตัวบทดั้งเดิมใน เซอจาระฮ์เมอลายู ผ่านการเปลี่ยนแปลงหลายครั้ง โดยฉบับแรกสุดสืบไปถึงเดือนพฤษภาคม ค.ศ. 1612 ถึงแม้ว่าจะมีความพยายามในการเขียนใหม่ตามบัญชาของยังดีเปอร์ตวน ดีฮีลีร์ ราจาอับดุลละฮ์ อุปราชแห่งยะโฮร์ในขณะนั้น เดิมเขียนบนกระดาษเป็นภาษามลายูคลาสสิกโดยใช้อักษรยาวีเก่า แต่ปัจจุบันมีเอกสารตัวเขียนถึง 32 แบบ โดยรวมถึงฉบับอักษรรูมี นักประวัติศาสตร์มองว่าตัวบทของ เซอจาระฮ์เมอลายู เป็นแหล่งปฐมภูมิที่เล่าข้อมูลเหตุการณ์ในอดีตที่ตรวจสอบได้จากแหล่งข้อมูลทางประวัติศาสตร์อื่น ๆ ในโลกมลายู แม้จะมีเนื้อหาบางส่วนเกี่ยวกับสิ่งลึกลับก็ตาม ใน ค.ศ. 2001 เซอจาระฮ์เมอลายู ได้รับการบรรจุเป็นความทรงจำแห่งโลกของยูเนสโก
วัดราชนัดดารามวรวิหาร
วัดราชนัดดารามวรวิหาร หรือ "วัดราชนัดดา" ตั้งอยู่ใกล้กับป้อมมหากาฬ ติดกับลานพลับพลามหาเจษฎาบดินทร์ ซึ่งเป็นพลับพลารับแขกเมือง เชิงสะพานผ่านฟ้าลีลาศ ใกล้กับวัดเทพธิดาราม ขึ้นทะเบียนโบราณสถานเมื่อวันที่ 22 พฤศจิกายน พ.ศ. 2492
ภายในวัดมี โลหะปราสาท ซึ่งเป็นโลหะปราสาทแห่งเดียวในประเทศไทยและแห่งเดียวในโลก
ประวัติ
วัดราชนัดดารามวรวิหาร สร้างขึ้นเมื่อ พ.ศ. 2389 ตรงกับปลายรัชกาลพระบาทสมเด็จพระนั่งเกล้าเจ้าอยู่หัว บนสวนผลไม้เก่าเนื้อที่ประมาณ 25 ไร่ พระราชทานเป็นเกียรติแก่พระราชนัดดา คือ พระเจ้าหลานเธอ พระองค์เจ้าหญิงโสมนัสวัฒนาวดี
พระบาทสมเด็จพระนั่งเกล้าเจ้าอยู่หัวโปรดเกล้า ฯ ให้สร้างโลหะปราสาท แทนการสร้างเจดีย์ นับเป็นโลหะปราสาทแห่งแรกของไทย โดยสร้างเป็นอาคาร 7 ชั้น มียอดปราสาท 37 ยอด หมายถึงโพธิปักขิยธรรมในพระพุทธศาสนา 37 ประการ ยอดปราสาทชั้น 7 เป็นที่ประดิษฐานพระบรมสารีริกธาตุ กลางปราสาทเป็นช่องกลวง มีบันไดเวียน 67 ขั้น ให้เดินขึ้นไปดูทิวทัศน์ข้างบนได้
สำหรับสถาปัตยกรรมส่วนใหญ่ในวัดราชนัดดารามนี้ก็ยังเป็นแบบไทย พระอุโบสถเป็นมีช่อฟ้า ใบระกา หน้าบันลงรักปิดทอง ประดับด้วยกระจกงดงาม ภายในประดิษฐานพระประธานพระนามว่า "พระเสฏฐตมมุนี" ส่วนพระวิหารก็เป็นศิลปะแบบไทยเช่นกัน ภายในมีพระพุทธรูปปางห้ามสมุทรเป็นประธาน พระนามว่า "พระพุทธชุติธรรมนราสพ"
แต่เดิมโลหะปราสาทไม่ได้ตั้งเด่นเป็นสง่าเมื่อผ่านมาทางถนนราชดำเนินเหมือนในปัจจุบัน เพราะมีการก่อสร้างโรงภาพยนตร์ศาลาเฉลิมไทย หัวมุมถนนราชดำเนิน ในสมัยจอมพล ป.พิบูลสงคราม เป็นโรงภาพยนตร์แห่งแรกของไทย ต่อมาใน พ.ศ. 2532 จึงได้มีการรื้อศาลาเฉลิมไทย เพื่อเปิดมุมมองทางเข้าเกาะรัตนโกสินทร์จากสะพานผ่านฟ้าลีลาศ ก่อสร้างเป็น ลานพลับพลามหาเจษฎาบดินทร์ พื้นที่โดยรอบเป็นลานกว้าง จัดสร้างพลับพลาที่ประทับ เพื่อที่พระบาทสมเด็จพระเจ้าอยู่หัวทรงออกรับแขกบ้านแขกเมือง เป็นสถานที่ประดิษฐานพระบรมราชานุสาวรีย์กรมหมื่นเจษฎาบดินทร์ ซึ่งต่อมาคือ รัชกาลที่ 3 และสร้างเสร็จในรัชกาลที่ 9
เนมาญา มาติช
เนมาญา มาติช (Немања Матић, ; เกิดวันที่ 1 สิงหาคม ค.ศ. 1988) เป็นนักฟุตบอลชาวเซอร์เบีย ปัจจุบันเล่นในตำแหน่งกองกลางตัวรับให้แก่โรมา ความสามารถของมาติชได้รับการยอมรับอย่างกว้างขวางและได้รับการยกย่องให้เป็นกองกลางตัวรับที่เก่งที่สุดคนหนึ่งของโลก
เขาเริ่มเล่นฟุตบอลให้กับสโมสรในบ้านเกิดอย่างเอฟเค เยดินสโวฟและสโมสรในประเทศสโลวีเกียคือ เอ็มเอฟเค โกซิส ก่อนจะย้ายมาร่วมทีมเชลซีในปี ค.ศ.2009 ด้วยค่าตัว 1.5 ล้านปอนด์ แต่ถูกจำกัดการลงเล่น จากนั้นมาติชได้ย้ายไปร่วมทีมในลีกฮอลแลนด์อย่างทีมวิสเทส ในฤดูกาลปี 2010-2011 และในเดือน มกราคม ค.ศ.2011 เขาได้ย้ายไปร่วมทีมเบนฟิก้าจากข้อเสนอในการซื้อ ดาวิดซ์ ลุยซ์ และมาติชกลับมาร่วมทีมเชลซีอีกครั้งในปี ค.ศ.2014 ด้วยค่าตัว 21 ล้านปอนด์ ในเดือนกรกฎาคม ค.ศ.2017 เขากลับมาร่วมงานอีกครั้งกับอดีตผู้จัดการทีมเชลซี โชเซ มูรีนโย หลังจากเซ็นสัญญาเป็นนักเตะทีมแมนเชสเตอร์ยูไนเต็ด
สโมสร
Košice
เชลซี
ไบฟีกา
แมนเชสเตอร์ยูไนเต็ด
24 ชั่วโมง เลอม็อง
24 ชั่วโมง เลอม็อง (24 Heures du Mans; 24 Hours of Le Mans) เป็นรายการแข่งขันรถยนต์ที่มีการจัดต่อเนื่องทุกปีมาตั้งแต่ปี ค.ศ. 1923 ใกล้เมืองเลอม็อง เมืองหลวงของจังหวัดซาร์ต แคว้นเปอีเดอลาลัวร์ในประเทศฝรั่งเศส เป็นการแข่งขันที่ทดสอบความทนทานของรถและนักแข่ง โดยต้องขับรถด้วยความเร็วสูงอย่างต่อเนื่องเป็นเวลา 24 ชั่วโมง ต้องมีการบริหารจัดการน้ำมันเชื้อเพลิง ยางรถยนต์และระบบห้ามล้ออย่างมีประสิทธิภาพ โดยรถต้องออกแบบให้รองรับการลดความเร็วอย่างกะทันหันจากความเร็วสูงสุดประมาณ 200 mph (322 km/h) มาอยู่ที่ 65 mph (105 km/h) ความเร็วเฉลี่ยระหว่างการแข่งขันในปัจจุบันอยู่ที่ 225.228 กิโลเมตร/ชั่วโมง (140 ไมล์/ชั่วโมง) การแข่งขันในปัจจุบันจะต้องใช้นักแข่งรถจำนวน 3 คน สลับกันขับขี่
ยูเอสเอส เซนต์โล (CVE-63)
ยูเอสเอส เซนต์โล (USS St. Lo: CVE-63) เป็นเรือบรรทุกอากาศยานคุ้มกันของกองทัพเรือสหรัฐอเมริกา ในช่วงสงครามโลกครั้งที่สอง ในวันที่ 25 ตุลาคม ค.ศ. 1944 เซนต์โลเป็นเรือรบหลักลำแรกที่ถูกจมโดยการโจมตีแบบคามิกาเซะในระหว่างยุทธนาวีที่ซามาร์ซึ่งเป็นส่วนหนึ่งของยุทธนาวีที่อ่าวเลย์เต
24 ชั่วโมง เลอม็อง
การแข่งขันรายการนี้จัดโดย Automobile Club de l'Ouest (ACO, ชมรมรถยนต์ภาคตะวันตก) ที่สนามแข่งเซอร์กิตเดลาซาร์ต เป็นสนามแข่งความยาว 13.629 กิโลเมตร ที่ประกอบด้วยส่วนหนึ่งของสนามแบบปิด บูกัตติเซอร์กิต และถนนสาธารณะรอบบริเวณนั้น
ยูเอสเอส เซนต์โล (CVE-63)
ในวันที่ 25 ตุลาคม ค.ศ. 1944 ฝูงบินคามิกาเซะของญี่ปุ่นตรวจพบเจอเรือบรรทุกเครื่องบินคุ้มกันขนาดเล็กยูเอสเอส เซนต์โล (CVE-63) โดยไม่คาดหมาย เวลา 10.50 น. เครื่องบินญี่ปุ่นที่ขับโดยเรืออากาศโทเซกิได้ดำดิ่งลงไปยังเรือบรรทุกเครื่องบินคุ้มกันขนาดเล็กยูเอสเอส ไวท์ เพลนส์ (CVE-66) เครื่องบินของเขาถูกยิงด้วยปืนต่อสู้อากาศยานจากเรือไวท์เพลนส์ เขาจึงเปลี่ยนไปทางเรือเซนต์โล เวลา 10.53 น.เครื่องบินญี่ปุ่นของเรืออากาศโทเซกิก็ได้ดำดิ่งเข้าตรงดาดฟ้าของเรือเซนต์โล ส่งผลให้ชั้นดาดฟ้าเรือไฟไหม้อย่างหนักและใต้ท้องเรือก็เกิดระเบิดจากเครื่องบินในใต้ท้องเรือ เวลา 11.00 น. ผู้การเรือเซนต์โล ฟรานซิส แมคเคนนา ได้ออกคำสั่งสละเรือ เวลา 11.20 น.การระเบิดครั้งใหญ่จากเครื่องบินในใต้ท้องเรือทำให้เรือเซนต์โลฉีกเรือเซนต์โลแยกเป็นเสี่ยง ๆ เวลา 11.25 น.เรือบรรทุกเครื่องบินคุ้มกันขนาดเล็กยูเอสเอส เซนต์โลได้จมลงสู่ท้องทะเล ทหารเรือสูญหาย 114 คน ในเวลาต่อมา พลเรือเอก ทาเคโอะ คูริตะ ให้สัญญาณกับเรือในกองกำลังกลาง 20 ลำให้กลับฐาน
เหรียญ 5 บาท
เหรียญ 5 บาท เป็นเหรียญของสกุลเงินบาท ที่ใช้ในประเทศไทย แบ่งเป็นเหรียญกษาปณ์หมุนเวียนและเหรียญกษาปณ์ที่ระลึก
ยูเอสเอส เซนต์โล (CVE-63)
ซากของเรือเซนต์โลได้ถูกค้นพบที่ก้นทะเลในมหาสมุทรแปซิฟิกแถวหมู่เกาะฟิลิปปินส์ในเดือนพฤษภาคม ค.ศ. 2019
ฟาโรห์เนริคาเร
ฟาโรห์เนริคาเร เป็นฟาโรห์ในราชวงศ์ที่สิบสามแห่งอียิปต์ สมัยช่วงต่อที่สองแห่งอียิปต์ อ้างอิงจากนักไอยคุปต์วิทยานามว่า คิม ไรโฮลท์ (Kim Ryholt) และดาร์เรล เบเกอร์ (Darrell Baker) กล่าวว่าพระองค์เป็นฟาโรห์ในราชวงศ์ที่สิบสามแห่งอียิปต์ ครองราชย์ในช่วงเวลาสั้น ๆ ประมาณ 1796 ปีก่อนคริสตกาล แต่แนวคิดที่แตกต่างออกไปอย่าง จูวเกน วอน เบ็คเกอร์อาท (Jürgen von Beckerath) กล่าวว่าฟาโรห์เนริคาเร เป็นพระกษัตริย์แห่งราชวงศ์ที่สิบสามแห่งอียิปต์ ซึ่งครองราชหลังต่อจากฟาโรห์อินโยเทฟที่ 4
24 ชั่วโมง เลอม็อง
การแข่งขัน 24 ชั่วโมง เลอม็อง เป็นหนึ่งในสามรายการใหญ่ที่เรียกว่า "ทริปเปิลคราวน์" ของรายการแข่งรถ ร่วมกับโมนาโกกรังปรีซ์ และอินดีแอนาโพลิส 500
เหรียญ 5 บาท
เหรียญกษาปณ์หมุนเวียน รัชกาลที่ 9 พ.ศ. 2530-2531
เหรียญรุ่นนี้ผลิตแค่ 2 ปี คือในปี พ.ศ. 2530-2531 ในปริมาณที่ไม่มากนัก รวมกันทั้งสองปีประมาณ 44 ล้านเหรียญ โดยในปี พ.ศ. 2531 ได้มีการผลิตพร้อมกันกับรุ่นถัดไป หลังจากนั้นได้เปลี่ยนมาผลิตเป็นรุ่นถัดไปทั้งหมด
ฟาโรห์เนริคาเร
หลักฐานยืนยัน
ฟาโรห์เนริคาเรเป็นที่ทราบในเบื้องต้นจากจารึกหินเพียงชิ้นเดียวที่มีอายุย้อนไปจนถึงปีที่ 1 แห่งรัชสมัยของพระองค์ โดยจารึกดังกล่าวได้รับการตีพิมพ์เผยแพร่ในปี ค.ศ. 1897 แต่ปัจจุบันสูญหายไปแล้ว
เหรียญ 5 บาท
เหรียญกษาปณ์หมุนเวียน รัชกาลที่ 9 พ.ศ. 2531-2551
ในปี พ.ศ. 2530 กรมธนารักษ์ได้ปรับปรุงการผลิตเหรียญกษาปณ์หมุนเวียนทั้งระบบพร้อมกันทุกชนิดราคา โดยเริ่มทยอยผลิตออกใช้และสามารถผลิตได้ครบทุกชนิดราคาตั้งแต่ปี พ.ศ. 2531 เป็นต้นมา
ฟาโรห์เนริคาเร
ตำแหน่งตามลำดับเวลาอ้างอิง
รีฮอล์ตได้ชี้ให้เห็นถึงบันทึกระดับแม่น้ำไนล์ที่เป็นทราบ ซึ่งคล้ายกับบันทึกอีกชิ้นที่เขาอ้างว่าเป็นของฟาโรห์เนริคาเรเช่นกัน ทั้งหมดปรากฏขึ้นจนถึงช่วงเวลาตั้งแต่ปลายช่วงราชวงศ์ที่สิบสองจนถึงต้นช่วงราชวงศ์ที่สิบสาม เขาจึงสรุปว่าฟาโรห์เนริคาเรก็ต้องเป็นฟาโรห์จากช่วงเวลานี้เหมือนกัน และเนื่องจากพระนาม "เนริคาเร" ไม่ได้ปรากฏอยู่บนบันทึกพระนามกษัตริย์แห่งตูริน รีฮอล์ตจึงเสนอความเห็นว่า พระนามของพระองค์ได้ถูกกล่าวถึงในส่วนที่เสียหายที่หายไป (swf lacuna) ซึ่งส่งผลกระทบต่อลำดับของฟาโรห์พระองค์ที่สามของราชวงศ์ในบันทึกพระนามดังกล่าว (ในคอลัมน์ 7 บรรทัด 6) โดยส่วนที่หายไปนั้นส่งผลถึงช่องว่างในเอกสารที่คัดลอกบันทึกพระนามแห่งตูรินในสมัยรามเสส สิ่งนี้จะทำให้ฟาโรห์เนริคาเรเป็นฟาโรห์พระองค์ที่สามของราชวงศ์ แม้ว่าส่วที่สูญหายไปนั้นอาจประกอบด้วยฟาโรห์จำนวนสองพระองค์ และฟาโรห์เนริคาเรอาจเป็นผู้ปกครองลำดับที่สี่ โดยขึ้นปกครองหลังฟาโรห์ที่ไม่ทราบพระนาม ระยะเวลาในรัชสมัยของพระองค์ได้ระบุไว้ในบันทึกพระนามแห่งตูรินอยู่ที่ 6 ปี อย่างไรก็ตาม รีฮอล์ตได้แสดงความเห็นที่สิ่งนี้เป็นความจริงสำหรับกษัตริย์ทุกพระองค์ที่ทำเครื่องหมายเป็น wsf และตัวเลขนี้น่าจะถูกบันทึกแทรกโดยผู้เขียนรายพระนามฟาโรห์เพื่อหลีกเลี่ยงช่องว่างตามลำดับเวลา และรีฮอล์ตได้เสนอว่าฟาโรห์เนริคาเรทรงครองราชย์เป็นระยะเสลาเพียง 1 ปี นอกจากนี้ การมีอยู่ของบันทึกระดับแม่น้ำไนล์ ซึ่งระบุถึงปีแรกแห่งรัชสมัยของพระองค์ได้บ่งชี้ว่า พระองค์ทรงขึ้นครองพระราชบัลลังก์เมื่อต้นปีปฏิทินอียิปต์ ก่อนช่วงฤดูน้ำท่วมในระหว่างที่มีการบันทึกบันทึกดังกล่าว
เหรียญ 5 บาท
เหรียญกษาปณ์หมุนเวียน รัชกาลที่ 9 พ.ศ. 2551-2560
การเปลี่ยนแปลงดังกล่าวในระยะแรกยังไม่เป็นที่รับรู้ของประชาชนมากนัก และเหรียญแบบใหม่นี้ยังไม่สามารถใช้กับตู้หยอดเหรียญโดยทั่วไปได้ ทำให้เกิดกระแสข่าวว่าอาจเป็นเหรียญปลอม
เหรียญกษาปณ์หมุนเวียนรุ่นนี้ถูกใช้จนสิ้นสุดรัชกาลพระบาทสมเด็จพระปรมินทรมหาภูมิพลอดุลยเดช ในปี พ.ศ. 2560 และถือเป็นเหรียญกษาปณ์หมุนเวียนรุ่นสุดท้ายในรัชกาลที่ 9
ฟาโรห์เนริคาเร
พระนามประสูติ
ในการศึกษาช่วงกลางปี ค.ศ. 1997 ของเขา คิม รีฮอล์ตได้เสนอว่าพระนามประสูติของฟาโรห์เนริคาเร อาจจะเป็น "โซเบค" โดยพระนามนี้ปรากฏอยู่บนตราประทับจำนวนสามดวง ซึ่งสามารถมีอายุย้อนไปถึงในช่วงราชวงศ์ที่สิบสามก่อนหน้ารัชสมัยของฟาโรห์โซเบคโฮเทปที่ 3 เนื่องจากการเสนอพระนามของฟาโรห์ที่เป็นที่ทราบทั้งสองพระองค์ในช่วงเวลาดังกล่าว เขาให้เหตุผลว่าพระนามประสูติดังกล่าวอาจจะมีเพียงฟาโรห์เนริคาเร หรือฟาโรห์เซเคมเรคูทาวี คาบาว เท่านั้นที่ทรงใช้พระนามนี้
เหรียญ 5 บาท
เหรียญกษาปณ์หมุนเวียน รัชกาลที่ 10 พ.ศ. 2561-ปัจจุบัน
ในปี พ.ศ. 2561 กรมธนารักษ์ได้ปรับเปลี่ยนลวดลายบนเหรียญทุกชนิดราคา เนื่องจากได้ผลัดแผ่นดินเข้าสู่รัชกาลใหม่ โดยได้ผลิตเพื่อนำออกจ่ายแลกในระบบเศรษฐกิจตั้งแต่วันที่ 6 เมษายน พ.ศ. 2561 เป็นต้นมา
ความตกลงระงับกรณีระหว่างไทยกับฝรั่งเศส พ.ศ. 2489
จากสนธิสัญญานี้ทำให้ไทยต้องคืน ดินแดนฝั่งขวาของหลวงพระบาง, จำปาศักดิ์, ศรีโสภณ, พระตะบอง และดินแดนในกัมพูชา ให้กับฝรั่งเศส
ซุปเปอร์แมน vs มูฮัมหมัด อาลี
ซุปเปอร์แมน vs มูฮัมหมัด อาลี (Superman vs. Muhammad Ali) เป็นหนังสือการ์ตูน ที่นำเอาซุปเปอร์ฮีโร่ที่มีชื่อเสียงอย่าง ซุปเปอร์แมน มาสู้กับนักมวยสากลรุ่นเฮฟวี่เวทนามว่า มูฮัมหมัด อาลี (เจ้าของฉายา แบล็คซุปเปอร์แมน) ในรูปของลายเส้นการ์ตูน จัดพิมพ์โดย สนพ.ดีซีคอมิกส์ ในช่วงฤดูใบไม้ร่วง ปี ค.ศ. 1978 หนา 72 หน้ากระดาษ ราคาแรกจำหน่าย 2.50 ดอลลาร์สหรัฐ อย่างไรก็ตาม ในปี ค.ศ. 2010 ได้มีการจัดพิมพ์ขึ้นมาใหม่อีกครั้งด้วยเช่นกัน
โช อินจู
โช อินจู (In-Joo Cho) นักมวยสากลชาวเกาหลีใต้ เกิดเมื่อ 13 เมษายน พ.ศ. 2512 ที่เมือง Junranam-Do สถิติการชก 20 ครั้ง ชนะ 18 (น็อค 7) แพ้ 2
ประวัติ
โชขึ้นชกมวยสากลครั้งแรกเมื่อ 18 เมษายน พ.ศ. 2535 ชนะน็อค โรดริโก บอย เลาเปเรซ ยก 4 จากนั้นขึ้นชกชนะรวดมาตลอด รวมทั้งชนะคะแนน อับราฮัม ทอร์เรส และเทรซี่ มาคาลอสด้วย จากนั้น ขึ้นชิงแชมป์โลกรุ่นซูเปอร์ฟลายเวท WBC เมื่อ 29 สิงหาคม พ.ศ. 2541 ชนะคะแนน เจอร์รี่ พีญาโลซา ไปแบบไม่เป็นเอกฉันท์ ได้แชมป์โลกมาครอง จากนั้น โชป้องกันแชมป์ไว้ได้ถึง 5 ครั้ง รวมทั้งชนะน็อค โผน แสงมรกต ยก 8 ด้วย โชมาเสียแชมป์ในการป้องกันแชมป์ครั้งที่ 6 เมื่อ 27 สิงหาคม พ.ศ. 2543 ที่ญี่ปุ่น แพ้คะแนน มาซาโมริ โทกูยาม่าไปแบบเป็นเอกฉันท์ โชขึ้นชิงแชมป์โลกเป็นการแก้มือกับโทกูยาม่าอีกครั้งเมื่อ 20 พฤษภาคม พ.ศ. 2544 ที่เกาหลีใต้ ปรากฏว่าโชเป็นฝ่ายแพ้น็อคในยกที่ 5 จากนั้น โชก็แขวนนวมไป
ทุพภิกขภัยในจะงอยแอฟริกา พ.ศ. 2554
'''ทุพภิกขภัยในจะงอยแอฟริกา พ.ศ. 2554''' เป็นทุพภิกขภัย (famine) อันเกิดขึ้นในหลายท้องที่ของจะงอยแอฟริกา เนื่องจากภัยแล้งสาหัสที่เกิดขึ้นตลอดแอฟริกาตะวันออก ภัยแล้งนี้ ว่ากันว่า "รุนแรงที่สุดในรอบหกสิบปี" เกิดจากวิกฤติอาหารซึ่งอุบัติขึ้นทั่วโซมาเลีย, เอธิโอเปีย และเคนยา และยังให้ผู้คนมากกว่า 13.3 ล้านคนผจญทุกขเวทนาในการเลี้ยงชีพ ผู้ที่อาศัยอยู่ทางโซมาเลียตอนใต้จำนวนมากได้อพยพไปยังประเทศเพื่อนบ้าน เคนยาและเอธิโอเปีย ซึ่งทำให้ทั้งสองแห่งนั้นเกิดแออัด สภาพที่ไม่ถูกสุขลักษณะประกอบกับทุพโภชนาการอย่างรุนแรงเป็นเหตุให้เกิดการเสียชีวิตจำนวนมาก บรรดาประเทศในและรายรอบจะงอยแอฟริกา เป็นต้นว่า จิบูตี, ซูดาน, ซูดานใต้ และยูกันดาบางส่วน ก็เผชิญวิกฤติอาหารนี้เช่นกัน
ต้นเดือนกรกฎาคม พ.ศ. 2554 เครือข่ายระบบเตือนทุพภิกขภัยล่วงหน้า (Famine Early Warning Systems Network หรือเรียกโดยย่อว่า FEWS-Net) ประกาศภาวะฉุกเฉินในหลาย ๆ พื้นที่อันไพศาลของโซมาเลียใต้, เอธิโอเปียตะวันออกเฉียงใต้ และเคนยาตะวันออกเฉียงเหนือ ซึ่งถ้าปราศจากการประกาศดังกล่าว ก็เป็นที่คาดหมายได้ว่าทุพภิกขภัยจะกินวงกว้างกว่านี้มาก วันที่ 20 เดือนนั้น สหประชาชาติประกาศอย่างเป็นทางการในโซมาเลียใต้ซึ่งภาวะทุพภิกขภัย นับเป็นการประกาศทุพภิกขภัยครั้งแรกหลังทุพภิกขภัยในเอธิโอเปีย พ.ศ. 2527-2528 สืบมา ในครั้งนั้น ชาวเอธิโอเปียมากกว่าหนึ่งล้านคนได้ถึงแก่ชีวิต ส่วนในทุพภิกขภัยครั้งนี้ เชื่อว่าผู้คนมากกว่าหนึ่งแสนคนในโซมาเลียใต้ได้จบชีวิตลงก่อนประกาศของสหประชาชาติแล้ว การตอบสนองทางมนุษยธรรมต่อเหตุการณ์ดังกล่าวเป็นไปอย่างยากเข็ญ เพราะขาดเงินทุนสนับสนุนระดับนานาชาติเป็นอันมาก ประกอบกับความมั่นคงในภูมิภาคประสบภัยก็เป็นประเด็นที่ทุกฝ่ายหาความวางใจมิได้ ในจำนวนเงินสนับสนุนที่สหประชาชาติร้องขอ 2.5 พันล้านดอลลาร์สหรัฐนั้น องค์การได้รับแล้ว 63%
ภูมิหลัง
สภาพอากาศเหนือมหาสมุทรแปซิฟิก รวมทั้งปรากฏการณ์ลานีญารุนแรงผิดปกติ ทำให้ฝนไม่ตกต้องตามฤดูกาลกว่าสองฤดูกาลติดต่อกันแล้ว ในเคนยาและเอธิโอเปียขาดแคลนฝนในปีนี้ ส่วนในโซมาเลียขาดแคลนฝนตั้งแต่ปีที่แล้ว ในหลายพื้นที่ อัตราหยาดน้ำฟ้าระหว่างช่วงฤดูฝนหลักระหว่างปลายเดือนมีนาคมถึงต้นเดือนมิถุนายนมีค่าน้อยกว่า 30% ของค่าเฉลี่ยระหว่าง พ.ศ. 2538–2553 การขาดฝนทำให้ปศุสัตว์ล้มตายเป็นอันมาก ในบางพื้นที่สูงถึง 40%-60% ซึ่งลดปริมาณการผลิตน้ำนมเช่นเดียวกับการเก็บเกี่ยวพืชผลซึ่งไม่ได้ผลดี เป็นที่คาดกันว่าฝนจะไม่ตกกระทั่งเดือนกันยายน พ.ศ. 2554 วิกฤตดังกล่าวทวีความเลวร้ายลงโดยกิจกรรมของฝ่ายกบฏทางตอนใต้ของโซมาเลียจากกลุ่มอัล-ชาบาบ
ความล้มเหลวของนานาชาติในการใส่ใจต่อระบบป้องกันภัยล่วงหน้าได้ถูกวิพากษ์วิจารณ์ว่าทำให้วิกฤตเลวร้ายลงไปอีก ผู้อำนวยการมนุษยธรรมของอ็อกซ์แฟม เจน ค็อกกิง กล่าวว่า "นี่เป็นภัยพิบัติที่ป้องกันได้และหนทางแก้ไขก็เป็นไปได้" ซูซาน ดิวอรเรค ประธานผู้บริหารเซฟเดอะชิลเดรน เขียนว่า "นักการเมืองและผู้กำหนดนโยบายในประเทศร่ำรวยมักสงสัยเกี่ยวกับการดำเนินมาตรการป้องกัน เพราะพวกเขาคิดว่าหน่วยงานช่วยเหลือกำลังทำให้ปัญหาขยายตัว รัฐบาลประเทศกำลังพัฒนากำลังอับอายที่ถูกมองว่าไม่สามารถทำให้ประชาชนอิ่มท้องได้ [...] เด็กเหล่านี้อดตายไปในภัยพิบัติซึ่งเราสามารถ และควร จะป้องกัน"
สถานการณ์ทางมนุษยธรรม
เกิดทุพภิกขภัยขึ้นในเขตโลเวอร์ชาเบลและบากูล ทางตอนใต้ของโซมาเลีย ตามข้อมูลของผู้ประสานงานด้านมนุษยธรรมของสหประชาชาติในโซมาเลีย ทุพภิกขภัยจะลุกลามไปยังทั้งหมดแปดเขตของโซมาเลียหากไม่มีการดำเนินมาตรการทันที ดิอีโคโนมิสต์รายงานว่า ทุพภิกขภัยในวงกว้างอาจเกิดขึ้นตลอดจะงอยแอฟริกา "สถานการณ์แบบนี้...ไม่เคยเกิดขึ้นมาเป็นเวลา 25 ปี"
ปัจจุบันราคาอาหารหลักเพิ่มขึ้นโดยเฉลี่ยห้าปี 68% รวมทั้งที่เพิ่มขึ้นสูงถึง 240% ในโซมาเลียใต้, 117% ในเอธิโอเปียตะวันออกเฉียงใต้ และ 58% ในเคนยาเหนือ อัตราภาวะขาดสารอาหารในเด็กแตะระดับ 30% ในบางส่วนของเคนยาและเอธิโอเปีย และมากกว่า 50% ในโซมาเลียใต้  ต้นเดือนกรกฎาคม โครงการอาหารโลกของสหประชาชาติว่า คาดว่ามีประชากร 10 ล้านคนทั่วจะงอยแอฟริกาที่ต้องการความช่วยเหลือด้านอาหาร โดยปรับเพิ่มขึ้นจากตัวเลขประเมินที่ 6 ล้านคนก่อนหน้านี้ ปลายเดือนเดียวกัน สหประชาชาติปรับปรุงตัวเลขเป็น 12 ล้านคน โดยมี 2.8 ล้านคนอยู่ในโซมาเลียใต้เพียงแห่งเดียว ที่ซึ่งทุพภิกขภัยเลวร้ายที่สุด วิกฤตการณ์ดังกล่าวคาดว่าจะเลวร้ายลงในเดือนต่อมา โดยเลวร้ายที่สุดในเดือนสิงหาคมและกันยายน ความช่วยเหลือขนาดใหญ่เป็นที่ต้องการอย่างน้อยจนถึงเดือนธันวาคม พ.ศ. 2554
ฝนที่ตกลงมาอย่างหนักทำให้สถานการณ์เลวลงไปอีกในโมกาดิชู โดยทำลายบ้านชั่วคราวลง ทิ้งให้คนอพยพย้ายถิ่นในประเทศในโซมาเลียใต้นับหมื่นคนให้อยู่ในความหนาวเหน็บ
นอกเหนือจากนี้ กาชาดเคนยาเตือนว่าเค้าลางของวิกฤตการณ์มนุษยธรรมกำลังเกิดขึ้นในภูมิภาคเตอร์กานา ทางตะวันออกเฉียงเหนือของเคนยา ซึ่งมีพรมแดนติดต่อกับซูดานใต้ ตามข้อมูลของเจ้าหน้าที่พร้อมหน่วยงานช่วเหลือ ประชากรในพื้นที่มากกว่าสามในสี่ขณะนี้ต้องการเสบียงอาหารอย่างมาก ระดับทุพโภชนาการยังอยู่ที่ระดับสูงสุดด้วย ผลคือ โรงเรียนหลายแห่งในภูมิภาคได้ปิดลง "เพราะไม่มีอาหารแก่นักเรียน" เด็กราว 385,000 คนในพื้นที่ที่ถูกปล่อยปละละเลยในเคนยานี้ขาดอาหารแล้ว ร่วมกับหญิงมีครรภ์และหญิงให้นมบุตร 90,000 คน มีประเมินว่าชาวเคนยาอีกกว่า 3.5 ล้านคนเสี่ยงต่อทุพโภชนาการ
นอกจากนี้ ยังได้มีรายงานการขาดแคลนอาหารทางเหนือและตะวันออกของยูกันดา โดยเฉพาะอย่างยิ่งภูมิภาคการาโมจาและบุลัมบุลี เป็นพื้นที่ที่ได้รับผลกระทบหนักที่สุด โดยประเมินไว้ว่ามีชาวยูกันดาได้รับผลกระทบ 1.2 ล้านคน รัฐบาลยูกันดาได้ชี้ว่า จนถึงเดือนกันยายน พ.ศ. 2554 การขาดแคลนโภคภัณฑ์ฉับพลันคาดว่าเกิดขึ้นใน 35% ของพื้นที่ทั่วประเทศ
วิกฤตการณ์ผู้ลี้ภัย
จนถึงวันที่ 15 สิงหาคม มีผู้ลี้ภัยมากกว่า 920,000 คน จากโซมาเลียอพยพไปยังประเทศเพื่อนบ้าน โดยเฉพาะอย่างยิ่งเคนยาและเอธิโอเปีย ฐานสำนักงานข้าหลวงใหญ่ผู้ลี้ภัยแห่งสหประชาชาติในดาดับ ประเทศเคนยา ปัจจุบันให้ที่พักพิงแก่ประชาชนอย่างน้อย 440,000 คน ในค่ายผู้ลี้ภัยสามแห่ง ซึ่งรองรับสูงสุดได้ 90,000 คน ผู้อพยพอีก 1,500 คนยังอพยพเข้ามาทุกวันจากโซมาเลียใต้ ซึ่งในจำนวนนั้น 80% เป็นผู้หญิงและเด็ก โฆษกข้าหลวงใหญ่ผู้ลี้ภัยแห่งสหประชาชาติว่า มีหลายคนเสียชีวิตระหว่างทาง ภายในค่าย อัตราการตายของทารกได้เพิ่มขึ้นสามเท่าในช่วงไม่กี่เดือนที่ผ่านมา อัตราการตายทั้งหมดอยู่ที่ 7.4 คน ทุก 10,000 คนต่อวัน ซึ่งคิดเป็นมากกว่าเจ็ดเท่าของอัตราการตายใน "ภาวะฉุกเฉิน" ที่ 1 คน ทุก 10,000 คนต่อวัน และยังมีจำนวนความรุนแรงทางเพศต่อสตรีและเด็กหญิงเพิ่มขึ้น โดยจำนวนรายงานเพิ่มขึ้นจากเดิมมากกว่า 4 เท่า เหตุการณ์ความรุนแรงทางเพศนี้เกิดขึ้นส่วนใหญ่ระหว่างการเดินทางมายังค่ายผู้ลี้ภัย ซึ่งในบางกรณีรายงานในค่ายหรือเมื่อผู้อพยพใหม่ออกไปหาฟืน กรณีดังกล่าวทำให้เกิดความเสี่ยงต่อเอดส์สูง
ภาวะสุขอนามัยและการเกิดโรค
เกิดการระบาดของโรคหัดในค่ายผู้ลี้ภัยในดาดับ ประเทศเคนยา โดยมีผู้ป่วยที่ได้รับการยืนยันว่าเป็นโรค(confirmed cases) จำนวน 462 ราย และเสียชีวิต 11 ราย นอกจากนี้ ทั้งประเทศเอธิโอเปียและประเทศเคนยาต่างก็กำลังประสบปัญหาการระบาดอย่างหนักของโรคหัด ซึ่งมีสาเหตุส่วนหนึ่งมาจากปัญหาวิกฤตผู้ลี้ภัย โดยในช่วงหกเดือนแรก มีการรายงานผู้ป่วยจำนวนทั้งสิ้น 17,500 ราย ขณะที่สถิติขององค์การอนามัยโลกระบุว่ามีเด็กอยู่ในกลุ่มเสี่ยงต่อการติดเชื้อหัดจำนวนทั้งสิ้น 2 ล้านคน การระบาดของโรคหัดในประเทศเอทิโอเปียอาจนำไปสู่การระบาดของโลกหัดในประเทศสหรัฐอเมริกา และประเทศที่พัฒนาแล้วในภูมิภาคอื่น ๆ อีกด้วย องค์การอนามัยโลกระบุว่าในประเทศเอทิโอเปีย "มีผู้มีความเสี่ยงต่อการเกิดโรคมาลาเรีย 8.8 ล้านคน และเสี่ยงต่อการเกิดโรคอหิวาตกโรคจำนวน 5 ล้านคน" เนื่องจากมีสภาพความเป็นอยู่ที่แออัดและไม่ถูกสุขอนามัย อย่างไรก็ดี ยังไม่มีการรายงานว่ามีผุ้ป่วยเป็นโรคโปลิโอ อัตราการเกิดโรคขาดสารอาหารในเด็กได้เพิ่มขึ้นเป็นร้อยละ 30 ในบางส่วนของประเทศเคนยาและเอธิโอเปีย และสูงกว่าร้อยละ 50 ในทางใต้ของประเทศโซมาเลีย   องค์การแพทย์ไร้พรมแดน (Doctors Without Borders หรือ Medecins Sans Frontieres) กำลังทำการรักษาเด็กที่มีภาวะขาดสารอาหารรุนแรงกว่า 10,000 คนในศูนย์ให้อาหารและบริการการแพทย์ หน่วยวิเคราะห์ความมั่นคงทางอาหารและโภชนาการของสหประชาชาติระบุว่า สถานการณ์ในภาคใต้ของประเทศโซมาเลียในขณะนี้ มีลักษณะครบสามประการในการเกิดทุพภิกขภัยในวงกว้าง อันได้แก่
ท่าอากาศยานนานาชาติคิงส์ฟอร์ดสมิธ
ท่าอากาศยานนานาชาติซิดนีย์ คิงส์ฟอร์ด สมิธ (Sydney Kingsford Smith International Airport) ตั้งอยู่ที่เมืองซิดนีย์ ในรัฐนิวเซาท์เวลส์ ประเทศออสเตรเลีย ติดกับอ่าวโบตานี รองรับการเป็นท่าอากาศยานหลักของออสเตรเลีย และสายการบินควอนตัส
ท่าอากาศยานซิดนีย์นับเป็นท่าอากาศยานที่มีอายุเก่าแก่ที่สุดแห่งหนึ่งของโลกที่ยังเปิดให้บริการมาอย่างอย่างต่อเนื่อง และได้เปลี่ยนชื่อมาเป็นชื่อปัจจุบันเมื่อปีพ.ศ. 2496 เพื่อเป็นเกียรติต่อผู้บุกเบิกการบินชาวออสเตรเลีย ชาร์ล คิงส์ฟอร์ด สมิธ
แผ่นดินไหวในหุบเขาเฟอร์กานา พ.ศ. 2554
'''แผ่นดินไหวในหุบเขาเฟอร์กานา พ.ศ. 2554''' เป็นแผ่นดินไหวขนาด 6.1 แมกนิจูด ซึ่งเกิดขึ้นในพื้นที่หุบเขาเฟอร์กานา แรงสั่นสะเทือนส่งผลกระทบทั้งอุซเบกิสถาน คีร์กีซสถาน และทาจิกิสถาน เหตุเกิดเมื่อเวลา 1.35 น. ตามเวลาท้องถิ่น ของวันที่ 20 กรกฎาคม พ.ศ. 2554 โดยมีจุดเหนือศูนย์เกิดแผ่นดินไหวอยู่ในคีร์กีซสถาน จนถึงวันที่ 20 กรกฎาคม มีผู้เสียชีวิตที่ได้รับการยืนยันแล้ว 13 คนในอุซเบกิสถาน ขณะที่อีก 86 คนได้รับบาดเจ็บ โดยในจำนวนนี้ 35 คนถูกนำตัวส่งโรงพยาบาล  ส่วนในฮูยันด์ ทาจิกิสถาน มีชายคนหนึ่งเสียชีวิตเพราะตื่นตระหนกในขณะเกิดการสั่นสะเทือนและโดดออกทางหน้าต่าง ไม่มีรายงานความสูญเสียในคีร์กีซสถาน  แผ่นดินไหวนำขนาด 4.6 โมเมนต์แมกนิจูด เกิดขึ้นเมื่อเวลา 09:22 UTC ของวันที่ 19 กรกฎาคม ใกล้กับดูชานเบ ทาจิกิสถาน
โรงละครมาริอินสกี
โรงละครมาริอินสกี  (Мариинский театр; The Mariinsky Theatre)  เป็นโรงละครอุปรากรและบัลเลต์ ตั้งอยู่ในนครเซนต์ปีเตอส์เบิร์ก ประเทศรัสเซีย สร้างขึ้นเมื่อ ค.ศ. 1860 โดยตั้งชื่อตามพระนามของ จักรพรรดินีมารีเยีย อะเลคซันโดรฟนาแห่งรัสเซีย พระมเหสีในสมเด็จพระจักรพรรดิอเล็กซานเดอร์ที่ 2 แห่งรัสเซีย เปิดแสดงครั้งแรกเมื่อวันที่ 2 ตุลาคม ค.ศ. 1860
โรงละครมาริอินสกีเป็นโรงละครสำคัญของรัสเซียในศตวรรษที่ 19 เป็นสถานที่จัดแสดงรอบปฐมทัศน์ ของงานชิ้นสำคัญของทั้งปีเตอร์ ไชคอฟสกี, นีโคไล ริมสกี-คอร์ซาคอฟ, โมเดสต์ มูสซอร์กสกี
ทศพล หิมพานต์
ทศพล หิมพานต์ เป็นนักร้องเพลงแหล่ที่มีชื่อเสียงของประเทศไทย ด้วยการแหล่ที่เป็นเอกลักษณ์เฉพาะตัว โดยมีเพลงที่สร้างชื่อให้กับเขาอย่าง อาลัยเมรี ที่ได้รับการกล่าวขานมานานกว่าทศวรรษ จวบจนถึงปัจจุบัน นอกจากนี้ เขายังเคยร่วมงานแสดงในภาพยนตร์ มนต์เพลงลูกทุ่ง เอฟ.เอ็ม. และเป็นหนึ่งในศิลปินรับเชิญของละครชุด พ่อ ซึ่งเป็นละครเทิดพระเกียรติพระบาทสมเด็จพระเจ้าอยู่หัว รวมถึงเคยออกผลงานเพลงร่วมกับนักร้องที่มีชื่อเสียงอย่างไวพจน์ เพชรสุพรรณ รวมถึงยุ้ย ญาติเยอะ มาแล้วครั้งหนึ่ง
ประวัติ
ทศพล หิมพานต์ มีชื่อจริงคือสมบูรณ์ จุลมุสิก เกิดที่อำเภอสว่างอารมณ์ จังหวัดอุทัยธานี ต่อมาเขาได้ย้ายตามครอบครัวมาทำไร่ทำนาและเรียนจบ ป.3 ที่อำเภอคลองขลุง จังหวัดกำแพงเพชร แล้วได้ย้ายมาอยู่ที่อำเภอขาณุวรลักษบุรี เรียนจบ ป.4 ที่นั่น ต่อมาได้ย้ายไปอยู่ที่ อำเภอคลองลาน แล้วหนีไปบวชเป็นสามเณร ที่วัดหนองน้ำขุ่นฯ อำเภอคลองลาน 3 เดือน ย้ายมาอยู่ที่วัดประดู่ลาย อำเภอเมืองกำแพงเพชร 2 ปี ได้เริ่มหัดเทศน์เริ่มหัดแหล่จากการเป็นสามเณร แล้วได้เจอกับพระครูบุญเหลือ นักแหล่ชื่อดังของจังหวัดนครสวรรค์ ท่านพระครูได้เห็นแววของสามเณรสมบูรณ์ จึงขอสามเณรไปอยู่ด้วยที่วัดสุบรรณาราม ตำบลหนองปลิง อำเภอเมืองนครสวรรค์ เพื่อสอนวิธีการแหล่ที่ถูกต้องให้ หลังจากจบนักธรรมตรีแล้ว สามเณรก็ได้ย้ายไปอยู่กับ พระครูบุญเหลือ และฝึกหัดแหล่แบบจริงจัง ส่งผลให้มีงานนิมนต์ เทศน์แหล่ มิเคยว่างเว้น ทำให้ชื่อเสียงของสามเณรสมบูรณ์ เป็นที่รู้จักไปทั่วจังหวัดนครสวรรค์รวมถึงจังหวัดใกล้เคียง
ภายหลังจากอายุครบบวช สามเณรก็ได้บวชเป็นพระต่ออีก 1 ปีก่อนที่จะร่วมการเกณฑ์ทหารเป็นระยะเวลา 2 ปี เมื่อปลดประจำการแล้วไปทำงานร้องเพลงที่ร้านอาหารแห่งหนึ่งในจังหวัดสระบุรี, จังหวัดจันทบุรี เป็นระยะเวลาประมาณ 4 ปี แต่การทำงานค่อนข้างยากลำบากได้เงินแค่พอใช้ไปวันๆไม่ประสบความสำเร็จ หลวงพ่อบุญเหลือ ซึ่งเป็นอาจารย์สอนแหล่ ท่านรู้ว่าเขาบวชมาตั้งแต่เด็ก ๆ ไม่เคยใช้ชีวิตทางโลกไม่มีทักษะทางโลกเลย ไม่ไหวแน่ๆ ท่านจึงตัดสินใจมารับกลับนครสวรรค์ เพื่อไปบวชเป็นพระต่อ เขาจึงกลับไปที่จังหวัดนครสวรรค์อีกครั้ง แต่ไม่ได้บวชในทันที เพราะเป็นช่วงเข้าพรรษา ในระหว่างที่รอบวชอยู่นั้น หลวงพ่อได้ฝากงานร้องเพลงที่ร้านอาหารแห่งหนึ่งในเมืองนครสวรรค์ และให้พักอาศัยอยู่ที่วัดไปก่อน
ต่อมายังไม่ทันจะได้บวช มีนักร้องชื่อวันชนะ เกิดดี ได้มาขอให้เขาร้องเพลงพร้อมกับขอภาพถ่ายเพื่อนำไปเสนอค่ายเพลง เขาก็ได้ร้องเพลงแหล่รวมถึงเพลงลูกทุ่งอัดเทปไปเสนอบริษัท โฟร์เอส มีคุณชิน โฟร์เอส คุณมานิต ศรีเลี้ยง ผู้เป็นเจ้าของค่ายเพลง พิจารณาฟังดูแล้วมาสะดุดหูตรง เทคนิคการเอื้อนแหล่แบบไม่เหมือนใคร จึงได้รับเขาร่วมงาน โดยตั้งชื่อให้ใหม่ว่า "ทศพล หิมพานต์"
ทศพล หิมพานต์ เริ่มอัดเทปชุดแรกในช่วงปลาย พ.ศ. 2538 โดยใช้ชื่ออัลบั้ม อาลัยเมรี จากผลงานชุดแรกนี้เอง ที่ได้ส่งผลให้ชื่อเสียงของทศพล หิมพานต์ เป็นที่รู้จักไปทั้งประเทศไทยและอเมริกา ด้วยน้ำเสียงที่เป็นเอกลักษณ์รวมถึงการแหล่ที่โดดเด่น ทำให้เขามีผลงานเพลงร่วม 100 กว่าอัลบั้ม จนถึงปัจจุบัน
แขวงบางด้วน
บางด้วน เป็นแขวงหนึ่งของเขตภาษีเจริญ กรุงเทพมหานคร
ที่ตั้งและอาณาเขต
แขวงบางด้วนตั้งอยู่ทางทิศตะวันตกของเขตภาษีเจริญ มีอาณาเขตติดต่อกับแขวงข้างเคียงดังต่อไปนี้
การคมนาคม
ถนนสายหลักในพื้นที่แขวงบางด้วน ได้แก่ ส่วนถนนสายรองและทางลัด ได้แก่
ซอโรโพไซดอน
ซอโรโพไซดอน (Sauroposeidon) มีชื่อมาจาก "เทพโพไซดอน" ของกรีก เป็นไดโนเสาร์ในสกุล ซอโรพอด ขนาดใหญ่ ถูกขุดพบในทวีปอเมริกาเหนือในทิศตะวันออกเฉียงใต้ของรัฐโอคลาโฮมาของสหรัฐอเมริกา ถูกค้นพบครั้งแรกในปี ค.ศ.1994 อาศัยอยู่ในยุค ครีเตเชียสเมื่อประมาณ 110 ล้านปีที่แล้ว
การวิเคราะห์ของนักนิเวศวิทยาบรรพกาล (Paleoecological) ระบุว่า ซอโรโพไซดอน อาศัยอยู่บนชายฝั่งของอ่าวเม็กซิโกในปากแม่น้ำ เช่น เดียวกับ ซอโรพอดอื่นอย่าง แบรกคิโอซอรัส เป็นสัตว์ซึ่งกินพืชเป็นอาหาร คอมีลักษณะคล้ายกับสัตว์กินพืชในยุคปัจจุบันอย่างยีราฟ
การค้นพบ
กระดูกสันหลังถูกพบในชนบทของโอคลาโฮมา ไม่ไกลจากเท็กซัส วัดอายุฟอสซิล ได้ประมาณ 110 ล้านปี ซึ่งอยู่ใน ช่วงยุคครีเทเชียส
กระดูกสันหลังคอที่สี่ถูกพบใน Antlers Formation ที่เมือง ฮโทคาเค้าตี้ อยู่ในรัฐโอคลาโฮมา โดย ดร.Richard Cifelli และทีมจากพิพิธภัณฑ์ประวัติศาสตร์ธรรมชาติโอคลาโฮมา
ขนาด
" มันน่าอัศจรรย์อย่างแท้จริง สัตว์ใหญ่ที่สุดที่เคยเดินดิน " เป็นคำพูดโดย Richard Cifelli จากการค้นพบของ ซอโรโพไซดอน ข่าวประชาสัมพันธ์ในปี 1999 ทันทีรวบรวมมาสนใจสื่อต่างประเทศที่นำไปสู่ข่าว (ถูกต้อง) หลายรายงาน"ไดโนเสาร์ที่ใหญ่ที่สุดที่เคยพบ! ในขณะที่มันเป็นความจริงที่ ซอโรโพไซดอน น่าจะเป็นไดโนเสาร์ที่เรารู้จักที่สูงที่สุด" กระดูกสันหลังที่ยาวมากด้วยชิ้นที่ใหญ่ที่สุดมีความยาวรวม 1.4 เมตร (4.6 ฟุต) ทำให้ซอโรโพไซดอนน่าจมีะคอยาวที่สุดในบันทึก ซอโรพอด การตรวจสอบกระดูกคอพวกเขาพบว่าภายในกระดูกเต็มไปด้วย honeycombed ซึ่งเป็น เซลล์อากาศขนาดเล็ก ที่พบได้ในกระดูกไก่หรือนกซึ่งทำให้คอเบาและง่ายต่อการยก เช่นกันกับซี่โครงวัดที่ยาวที่สุด วัดได้ 3.42 เมตร (11.2 ฟุต) ประมาณการขนาดของ ซอโรโพไซดอน ความยาวของคอเป็นประมาณ 11.25 - 12 เมตร (37-39 ฟุต) เทียบกับความยาวคอของตัวอย่างที่พบ 9 เมตร (30 ฟุต) ซึ่งยังไม่สมบูรณ์ด้วยสัดส่วนที่เหลืออยู่ ความสูงประมาณ 17 เมตร (56 ฟุต) เหนือพื้นดินซึ่งเทียบเท่ากับอาคารสูงหกชั้น ซึ่งเปรียบเทียบกับยีราฟในปัจจุบัน ด้วยตัวสั้นและคอยาวมาก ความสูงถึงไหล่ ประมาณ 6-7 เมตร (20-23ฟุต) ความยาวทั้งหมด ประมาณ 28 เมตร (92 ฟุต) ถึง 35 เมตร (115 ฟุต) มวลของ ซอโรโพไซดอน ประมาณ 60-90 ตัน ในขณะที่กระดูกสันหลังของ ซอโรโพไซดอน ซึ่งยาวกว่า ยีราฟฟาไททั่น และอาจมีร่างกายใหญ่กว่า ยีราฟฟาไททั่น เมื่อเทียบขนาดของลำคอ ยีราฟฟาไททั่นอาจมีน้ำหนักระหว่าง 36-40 ตัน ซึ่งน้อยกว่า ซอโรโพไซดอน
รายชื่อผู้ครองตำแหน่งมิสแกรนด์ไทยแลนด์
รายชื่อผู้ครองตำแหน่งมิสแกรนด์ไทยแลนด์และรองชนะเลิศตั้งแต่ พ.ศ. 2556 จนถึงปัจจุบัน ซึ่งรวมไปถึงผลงานในเวทีระดับนานาชาติของตัวแทนจากมิสแกรนด์ไทยแลนด์
กรงกรรม
กรงกรรม เป็นละครโทรทัศน์ไทย แนวชีวิตย้อนยุคสะท้อนสังคม ที่สร้างจากบทประพันธ์ของ จุฬามณี และบทโทรทัศน์โดย ยิ่งยศ ปัญญา สร้างโดย บริษัท แอค-อาร์ต เจเนอเรชั่น จำกัด กำกับการแสดงโดย พงษ์พัฒน์ วชิรบรรจง และ ธนากร โปษยานนท์ นำแสดงโดย ใหม่ เจริญปุระ, ราณี แคมเปน , จิรายุ ตั้งศรีสุข , เด่นคุณ งามเนตร , อรเณศ ดีคาบาเลส , ฐกฤต ตวันพงค์ , ชนาธิป โพธิ์ทองคำ , วชิรวิชญ์ ไพศาลกุลวงศ์ , พิชชาภา พันธุมจินดา, ปรียากานต์ ใจกันทะ , รินรดา แก้วบัวสาย ออกอากาศทางช่อง 3
รายชื่อผู้ครองตำแหน่งมิสแกรนด์ไทยแลนด์
สมาชิก
ช่วงเวลาดังต่อไปนี้เป็นช่วงเวลาที่มิสแกรนด์ไทยแลนด์ได้ถือลิขสิทธิ์เวทีการประกวดนั้น ๆ
กรงกรรม
งานสร้าง
ผู้เขียนบทละครโทรทัศน์เรื่องนี้คือ ยิ่งยศ ปัญญา ที่เคยทำงานให้กับละครเรื่อง รากนครา วิธีการทำงานเริ่มต้นตั้งแต่อ่านบทประพันธ์ให้จบ แล้วจึงค่อย ๆ เรียบเรียงตามเส้นเวลาของเรื่อง เสร็จแล้วจึงทำความรู้จักกับตัวละครอย่างทะลุปรุโปร่ง และทำความเข้าใจกับบริบทสังคม ตัดรายละเอียดเหตุการณ์ที่ไม่สำคัญออกหรือแก้ไข นำมายุบรวมกับอีกเหตุการณ์ หรือบางเหตุการณ์ไม่มีความแข็งแรงพอ ก็อาจเพิ่มเติม ขณะเดียวกันก็มีการตัดบางตัวละครในนิยายออกไป
รายชื่อผู้ครองตำแหน่งมิสแกรนด์ไทยแลนด์
ผลงานการประกวดระดับนานาชาติ
สัญลักษณ์สี : ชนะเลิศ
กรงกรรม
งานสร้าง
การคัดเลือกนักแสดง เดิมพงษ์พัฒน์วางตัวบท อาซา ให้ธีรเดช เมธาวรายุทธ แต่เนื่องจากคิวงานไม่ลงตัวบทจึงตกมาเป็นของจิรายุ ตั้งศรีสุข และบทพิไล เดิมวางให้สาวิกา ไชยเดชแสดง แต่บทก็ตกเป็นของ พิชชาภา พันธุมจินดา
รายชื่อผู้ครองตำแหน่งมิสแกรนด์ไทยแลนด์
มิสทัวริซึมเมโทรโพลิตันอินเตอร์เนชันแนล
เป็นตำแหน่งรองอันดับ 2 ของเวทีมิสทัวริซึมอินเตอร์เนชันแนล และแยกจัดประกวดในบางปี.
กรงกรรม
งานสร้าง
ละครเริ่มถ่ายทำวันแรกเมื่อวันที่ 7 ธันวาคม 2560 ฉากถ่ายทำที่ ช่อง 3 หนองแขม และมีหลายฉากถ่ายทำที่​จังหวัดสุพรรณบุรี​ กาญจนบุรี​ ราชบุรี​ นครนายก​ อยุธยา​ ละครใช้เวลาถ่ายทำนาน 8 เดือน
รายชื่อผู้ครองตำแหน่งมิสแกรนด์ไทยแลนด์
มิสเซาท์อีสต์เอเชียทัวริซึมแอมบาสเดอร์
เป็นตำแหน่งรองอันดับ 6 ของเวทีมิสทัวริซึมอินเตอร์เนชันแนล และแยกจัดประกวดในบางปี ในอดีตตำแหน่งนี้ชื่อ "มิสเซาท์อีสเอเชีย" และในปี 2015 เปลี่ยนชื่อเป็น "มิสเซาท์อีสต์เอเชียทัวริซึมแอมบาสเดอร์"
กรงกรรม
หมายเหตุ
ละครมีความเกี่ยวข้องกับ สุดแค้นแสนรัก โดยเรื่องราวจะเกี่ยวกับสาวขายบริการจากอำเภอตาคลี ที่ได้พบรักกับทหารหนุ่มซึ่งมีแม่คือ นางย้อย ซึ่งเป็นพี่สาวของนางแย้มจาก สุดแค้นแสนรัก บ้านอยู่ตำบลหนองนมวัว อำเภอลาดยาว ในสุดแค้นแสนรักมีฉากหนึ่งที่นางแย้มจะเอายงยุทธมาฝากนางย้อยที่ปากน้ำโพ เพื่อหนีอัมพรกับครอบครัว ในละคร กรงกรรม มีเรื่องราวเริ่มต้นปี พ.ศ. 2510 ส่วน สุดแค้นแสนรัก เริ่มเรื่องที่ปี พ.ศ. 2515
รายชื่อผู้ครองตำแหน่งมิสแกรนด์ไทยแลนด์
ผลงานการประกวดระดับนานาชาติในอดีต
สัญลักษณ์สี : ชนะเลิศ
กรงกรรม
คำวิจารณ์
สนุก.คอม วิจารณ์สรุปละคร กรงกรรม หลังออกฉายครบทั้ง 19 ตอนว่า "ถือเป็นละครที่ให้ข้อคิดการใช้ชีวิตในบทบาทหน้าที่ต่าง ๆ ได้อย่างดี ไม่มีใครดีทั้งหมด และไม่มีใครเลวทั้งหมดในชีวิตนั้น" เดอะสแตนดาร์ด วิจารณ์การแสดงของนักแสดงเรื่องนี้ว่า "การแสดงของนักแสดงทุกคนก็นับว่าทำการบ้านกันมาอย่างหนัก โดยเฉพาะใหม่ ที่เราเชื่อเหลือเกินว่าเธอตั้งใจเล่นบทนี้อย่างมากจนโดดเด่นออกมา" และยังชื่นชมผู้เขียนบทยิ่งยศ ปัญญา ว่า "สามารถสร้างประเด็นเล็กๆ น้อยๆ เก็บรายละเอียดตัวละครได้ค่อนข้างยอดเยี่ยม" รวมถึง "โปรดักชันและงานภาพที่สวยงาม ทำให้บรรยากาศของเรื่องนั้นโดดเด่นขึ้นมา"
เรตติ้ง
ละครออกฉายตอนแรกด้วยเรตติ้ง 3.167 เมื่อออกฉายตอนที่ 19 (ตอนจบ) ทำเรตติ้งได้ 11.136 โดยทำเรตติ้งได้สูงสุดในวันนั้นในช่วงไพรม์ไทม์ เรตติ้งเฉลี่ยทุกตอน 6.24
ตารางด้านล่างเป็นเรตติ้งเฉลี่ยทั่วประเทศของทุกตอน
ภาคต่อ
จุฬามณี ผู้แต่ง กรงกรรม ได้พูดถึงบทละครเรื่อง ระบำบุญ อันเป็นภาคต่อจากกรงกรรม  แต่ ระบำบุญ  มีฉากหลังอยู่ที่อำเภอไพศาลี แต่ยังคงมีจักรวาลวิถีชีวิตในพื้นที่ จังหวัดนครสวรรค์ อีกเช่นเคย โดยมีเรื่องราวของ มาลา ภรรยาของอาสี่ ซึ่งอาสี่ได้เสียชีวิตไปแล้ว  แต่เนื่องจากมีลูกด้วยกัน มาลาเลี้ยงลูกไม่ไหว จึงเอาลูกไปทิ้งไว้ที่หน้าบ้านของแม่ย้อย ที่อำเภอชุมแสง
โนริโกะ เซ็งเงะ
โนริโกะ เซ็งเงะ พระนามเดิม เจ้าหญิงโนริโกะแห่งทากามาโดะ (ประสูติ 22 กรกฎาคม พ.ศ. 2531) เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และเจ้าหญิงฮิซาโกะ พระชายาฯ ภายหลังได้ทรงลาออกจากฐานันดรศักดิ์แห่งพระราชวงศ์เพื่อเสกสมรสกับคุนิมาโระ เซ็งเงะ
พระประวัติ
โนริโกะมีพระนามเดิมว่า เจ้าหญิงโนริโกะแห่งทากามาโดะ เป็นพระธิดาพระองค์กลางในเจ้าชายโนริฮิโตะ ทากามาโดะโนะมิยะ และ เจ้าหญิงฮิซาโกะ พระชายาฯ นอกจากนี้พระองค์ยังมีพระพี่น้องอีกสองพระองค์ คือ เจ้าหญิงสึงูโกะ และอายาโกะ โมริยะ
ในเดือนกรกฎาคม พ.ศ. 2551 พระองค์เข้าร่วมประกอบพระกรณียกิจร่วมกับพระบรมวงศานุวงศ์พระองค์อื่น ๆ โดยเฉพาะกับพระชนนี และประกอบพระกรณียกิจสม่ำเสมอ ต่อมาวันที่ 20 มีนาคม พ.ศ. 2554 ทรงสำเร็จการศึกษาปริญญาศิลปศาสตรบัณฑิตจิตวิทยา มหาวิทยาลัยกากูชูอิง
เสกสมรส
เจ้าหญิงโนริโกะทรงพบกับคูนิมาโระ เซ็งเงะ บุตรชายของทากามาซะ เซ็งเงะ เจ้าอาวาสแห่งศาลเจ้าอิซุโมะในจังหวัดชิมาเนะที่ดูแลศาลเจ้านี้มาหลายชั่วอายุคน เมื่อครั้งตามเสด็จเจ้าหญิงฮิซาโกะไปสักการะศาลเจ้าดังกล่าว เมื่อปี พ.ศ. 2550 ทั้งคู่ได้มีการติดต่อกันเรื่อยมา จนนำมาสู่การได้หมั้นหมายกับนายเซ็งเงะ วัย 41 ปี เมื่อวันที่ 27 พฤษภาคม พ.ศ. 2557 ก่อนทั้งคู่จะเสกสมรสกันเมื่อวันที่ 5 ตุลาคมปีเดียวกันนั้น ณ ศาลเจ้าแห่งนั้น ระหว่างพิธีเสกสมรสพระองค์ทรงฉลองพระองค์สำหรับเสกสมรสโบราณที่เจ้าหญิงยูริโกะ พระอัยยิกาฝ่ายพระชนก ทรงตกทอดมาจากสมเด็จพระจักรพรรดินีเทเม
ทั้งนี้ตระกูลของคูนิมาโระ เซ็งเงะ เคยตกทอดตำแหน่งคาโซกุ (เทียบชั้นบารอนของตะวันตก) มาเนิ่นนานก่อนถูกยกเลิกในปี พ.ศ. 2490 โดยเจ้าหญิงโนริโกะกับคุนิมาโระเป็นญาติกันสองชั้น มีบรรพบุรุษคนเดียวกันคือมิชิตากะ คูโจ พระชนกในจักรพรรดินีเทเม (พระนามเดิม ซาดาโกะ คูโจ) พระปัยยิกาของเจ้าหญิง และทวดของคูนิมาโระเมื่อนับจากป้า นอกจากนี้ทั้งสองยังเป็นลูกพี่ลูกน้องกันห้าชั้นเมื่อนับจากทาดายาซุ นากายามะ พระอัยกาของจักรพรรดิเมจิ
เจ้าหญิงโนริโกะจำต้องทรงสละฐานันดรศักดิ์ตามกฎมณเฑียรบาลของญี่ปุ่น และเปลี่ยนพระนามเป็นสามัญชนเป็น "โนริโกะ เซ็งเงะ" หลังจากการจดทะเบียนสมรส และมีงานเลี้ยงฉลองเสกสมรสเป็นการส่วนพระองค์เมื่อวันที่ 6 ตุลาคม พ.ศ. 2557 ณ โรงแรมอิชิฮะตะ เมืองมัตสึเอะ จังหวัดชิมาเนะ มีผู้ร่วมงาน 280 คน ที่มีเฉพาะพระญาติและพระสหายร่วมสถานศึกษา และเลี้ยงฉลองเสกสมรสอีกครั้งในวันที่ 8 ตุลาคมปีเดียวกัน โดยมีพระบรมวงศานุวงศ์ญี่ปุ่นเข้าร่วมในการนี้ โนริโกะถือเป็นเจ้านายพระองค์ที่ 7 ของราชวงศ์ญี่ปุ่นที่ลาออกจากฐานันดรศักดิ์ต่อจากซายาโกะ คูโรดะ พระราชธิดาในสมเด็จพระจักรพรรดิอากิฮิโตะเมื่อปี พ.ศ. 2548 โดยรัฐบาลได้มอบบำเหน็จเป็นเงิน 106.75 ล้านเยนให้แก่อดีตเจ้าหญิงด้วย
แหล่งข้อมูลอื่น
1988
วอลเลย์บอลหญิงไทยแลนด์ลีก 2012-13
วอลเลย์บอลหญิงไทยแลนด์ลีก 2012-13 หรือ วอลเลย์บอลหญิงไทยแลนด์ลีก ครั้งที่ 8 โดยครั้งนี้จัดขึ้นเป็นครั้งที่ 8
ปาล์มสิบสองปันนา
สิบสองปันนา เป็นชื่อปาล์มชนิดหนึ่ง อยู่ในสกุลเดียวกับอินทผลัม เป็นพืชพื้นเมืองของเอเชียตะวันออกเฉียงใต้ นิยมปลูกเป็นไม้ประดับทั่วไป
ลักษณะ
ปาล์มสิบสองปันนามีขนาดลำต้นที่เล็ก และเติบโตช้า มีความสูงโดยเฉลี่ยประมาณ 2 เมตร ส่วนก้านใบนั้นยาว 60 - 120 เซนติเมตร ลักษณะเป็นแบบใบมะพร้าว มีใบย่อยประมาณ 100 ใบ ก้านใบจัดเรียงในระนาบเดี่ยว ส่วนใบย่อยเรียงเป็นสองข้าง ใบย่อยแต่ละใบยาว 15-25 เซนติเมตร กว้าง 1 เซนติเมตร ลักษณะโค้งลง สีเขียวอมเทา ด้านใต้ใบมีขนเล็กๆ
ส่วนดอกนั้นมีขนาดเล็ก เป็นสีเหลืองอ่อน มีช่อดอกยาว 45 เซนติเมตร และมีผลนั้นเป็นผลแบบเมล็ดเดียว คล้ายอินทผลัมขนาดเล็ก เนื้อในบาง
การปลูกและประโยชน์
ปาล์มสิบสองปันนานิยมปลูกเป็นไม้ประดับ เพราะมีขนาดเล็กเติบโตช้า รูปใบสวยงาม เหมาะสำหรับสภาพภูมิอากาศร้อนชื้นในประเทศไทย แต่ก็สามารถเติบโตได้ในหลายภูมิภาคของโลก
ซีเบก
ซีเบก เป็นบริษัทผลิตภาพยนตร์แอนิเมชันสัญชาติญี่ปุ่นในเครือ โปรดักชันไอจี โดยผลิตภาพยนตร์การ์ตูนชุดสำหรับฉายทางโทรทัศน์เป็นหลัก ผลงานที่มีชื่อเสียงของซีเบค ได้แก่ คิโดเซ็นคันนาเดชิโก, บ้านพักอลเวง เป็นต้น
แขวงบางจาก (เขตภาษีเจริญ)
บางจาก เป็นแขวงหนึ่งของเขตภาษีเจริญ กรุงเทพมหานคร
การคมนาคม
ถนนสายหลักในพื้นที่แขวงบางจาก ได้แก่ ส่วนถนนสายรองและทางลัด ได้แก่